Бака кабырчыгы

Бака кабырчыгы () — чатыр чәчәклеләр семьялыгыннан бер, ике һәм күпьеллык үләнчел үсемлекләр ыругы.

мини|Seseli montanum L.

Таралуы

100 ләп төре билгеле, Европада һәм Азиядә киң таралган.
мини|Seseli annuum L.
Татарстанда 2 төре — берьеллык бака кабырчыгы (S. annuum) һәм кискеч бака кабырчыгы (S. libanotis) республиканың барлык төбәкләрендә дә очрый. Куак араларында, болыннарда, сөзәклекләрдә, елга буйларында үсә. Урман массивларында, куаклар арасында, ташлы тау итәгендә, йомшак туфраклы урыннарда , кыя ярыкларында очрый.

Казакъстанда 24 төре бар. Алар республиканың көнбатыш чигеннән алып Алтай һәм шулай ук Тянь-Шань, Бетпакдала, Балхаш якларында таралган. 

Ботаник тасвирлау

Ике һәм күпьеллык үсемлекләрнең озынлыгы 30-100 см. Тамыры баусыман, юан. Сабагы цилиндрсыман, очына кадәр яфраклы, кабыргалы. Яфраклары күгелҗем-яшел, өч катлы каурыйсыман. Чәчәкләре ак, таҗ яфракчыклары кайвакыт шәмәхә төстәге сеңерчәле, катлаулы чатырда урнашкан, ике йортлы үсемлек. Җимеше — салынкы җимешчек. Июнь-август айларында чәчәк ата. Орлыктан үрчи.

Кулланылыш

Берьеллык бака кабырчыгы халык медицинасында кулланыла. Тамырларында кумарин, хинон; яфракларында һәм чәчәкләрендә флавоноидлар бар. Үлән төнәтмәсе бәвел кудыру һәм яра төзәтү өчен, яңа гына алынган тамырлары дерматозлар вакытында файдаланыла.

Кискеч бака кабырчыгы — терлек азыгы, баллы, эфир майларына бай үсемлекТузганак. Tatarica энциклопедиясе..

 Төрләре 
Киң таралган төрләре:

 Seseli condensatum 
 Seseli muchrohatum
 Берьеллык бака кабырчыгы (Seseli annuum)
 Кискеч бака кабырчыгы (Sеseli libanotis) 

 Искәрмәләр 
мини|Seseli libanotis 

Төркем:Чатырлылар
Төркем:Үсемлекләр
Төркем:Үләннәр
Төркем:Ауразия флорасы
Төркем:Әлифба буенча үсемлекләр